Philip van der Westhuizen, Author at LitNet
Philip van der Westhuizen het twee doktorsgrade verwerf – een in die filosofie van die opvoedkunde aan die destydse Potchefstroomse Universiteit vir CHO en een in onderwysbestuur aan Unisa. Hy spesialiseer in onderwysbestuur, leierskap en die skool as organisasie. Sy navorsingsbydraes het gelei tot meer as 100 publikasies, wat 10 boeke insluit (waarvan hy van ses die redakteur was). Hy is en was lid van die redaksionele komitees van vyf vaktydskrifte, waarvan een in die VSA is en ’n ander een deur CCEAM (Commonwealth Council of Educational Administration and Management) gepubliseer word. Hy was hoofredakteur van die South African Journal of Education en is ’n gereelde aanbieder van referate by nasionale en internasionale vakbyeenkomste. Hy is ook lid van verskeie nasionale en internasionale vakorganisasies. Hy is/was betrokke by die voltooiing van meer as 100 navorsingsprojekte van meesters- en doktorsgraadstudente. In 1995 ontvang hy die navorsingsmedalje van EASA (Education Association of South Africa) vir sy navorsingsbydrae in die opvoedkunde. In 1996 ontvang hy die Stalsprys vir Opvoedkunde van die Suid-Afrikaanse Akademie vir Wetenskap en Kuns. In 2003 ontvang hy die erepenning vir bydraes in die uitbouing van die opvoedkunde van EASA. Hy is ook ’n gegradeerde NRF-navorser.
Deon Vos, Philip van der Westhuizen Academic research 2017-05-11